Ismatulla Ergashev/Foto: Xalqaro press-klub O‘zbekiston delegatsiyasi Manama shahridagi konferensiyada ishtirok etadi, deb xabar bermoqda Tashqi ishlar vazirligi. Qayd etilishicha, O‘zbekiston Respublikasi prezidentining Afg‘oniston bo‘yicha maxsus vakili Ismatulla Ergashev boshchiligidagi delegatsiya 2019 yil 27-28 aprel kunlari Manama shahrida (Bahrayn podshohligi) bo‘lib o‘tadigan Janubiy Osiyoda xavfsizlik bo‘yicha yuqori darajadagi 5-xalqaro konferensiyada qatnashadi. Konferensiya Xalqaro strategik tadqiqotlar instituti (IISS) va AQSh Milliy mudofaa universiteti qoshidagi Yaqin Sharq va Janubiy Osiyo bo‘yicha strategik tadqiqotlar markazi (NESA) tomonidan tashkil etilmoqda.